Predkladacia správa


Návrh na doplnenie uznesenia vlády Slovenskej republiky č. 530 z 22. októbra 2014, ktorým bol schválený „Návrh na realizáciu opatrení finančného, ekonomického a sociálneho balíčka vlády v železničnej osobnej doprave“ sa predkladá ako iniciatívny materiál.

Vláda Slovenskej republiky na svojom rokovaní  22. októbra 2014 prijala uznesenie č. 530, ktorým schválila iniciatívny materiál predložený ministrom dopravy, výstavby a regionálneho rozvoja Slovenskej republiky pod názvom „Návrh na realizáciu opatrení finančného, ekonomického a sociálneho balíčka vlády v železničnej osobnej doprave“.
 
[bookmark: _GoBack]Predloženým materiálom sa navrhuje, aby schválené opatrenia v železničnej osobnej doprave sa v plnom rozsahu vzťahovali aj na poberateľov vdovských výsluhových dôchodkov, vdoveckých výsluhových dôchodkov, sirotských výsluhových dôchodkov a invalidných výsluhových dôchodkov, ktorých podmienky vzniku nároku sú upravené v osobitnom systéme sociálneho zabezpečenia podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.




